als_Latn dik_Latn sag_Latn
Asport- Vazhdon të mbetet një ndër trajnerët italianë më të vlerësuar në mënyrë absolute dhe, pas një nisjeje të gabuar në kampionat, tashmë është duke dërguar PSG në pozicionet e synuara duke arritur të ndërtojë një grup me lojtarë të mëdhenj që janë kthyer në një skuadër, pra luajnë një lojë të mirë skuadre. Trajneri Anceloti, i intervistuar nga mikrofonat e Sky Sport, ka pranuar se gjëndet shumë mirë në Francë: “ Dua të bëj dicka për drejtuesit e klubit, këtu ka shumë entusiasëm dhe skuadra nuk fiton prej 18 vitesh titullin kampion. Ibraimovic është duke kryer një punë shumë të mirë, është altruist dhe punon shumë për skuadrën. Ai një problem në dhomat e zhveshjes? Aspak e vërtetë, e shikoj shumë të qetë dhe të përfshirë në projektin tonë. Laveci ka pasur probleme dhe nuk është akoma e mundshme ta gjykojmë, Thiago Silva është një lojtar që bën diferencën, Verrati ndërkohë ka fituar zemrën e të gjithëve”.
Ish skuadra e tij, Milani, është në vështirësi të mëdha në këtë fillim sezoni: “ Nëse mund të kthehem në skuadrën kuqezi? Milani vazhdon të jetë në zemrën time por jam shumë mirë nëParis, jam duke kaluar një aventurë të ndryshme. Inzagi? Nuk kam thënë asnjëherë që do të jetë pasardhësi im por se mund të realizoj gjëra të mëdha në pankinë”. Në Itali ndërkohë Juventusi duket se ka gjithcka për të rifituar titullin kampion: “ Janë një skuadër që ka një identitet të saktë, ka ide shumë të qarta. Fitorja me Romën? Skuadra verdhekuqe është një skuadër me shumë paqartësi, kur luan me skuadra kaq të ndryshme është e mundshme që ndeshja të mund të përfundojë në këtë mënyrë. Te Roma mungon akoma ekuilibri, ka shumë lojtarë të rinj dhe nevojitet kohë. Për të bërë mirë duhet të dish të sulmosh mirë dhe të mbrosh mirë, përvec se të kesh lojtarë të mirë që besojnë te projekti”. Karlo Anceloti ka pasur fjalë vlerësuese edhe për Zeman: “ Shumë njerëz kanë kërkuar të kuptojnë lojën e tij sulmuese, ka qënë një mjeshtër. Nuk mendoj se është një trajner që i ka kaluar koha por Roma ka nevojë për më shumë ekuilibër në lojë”, ka përfunduar Anceloti.
You must be logged in to post a comment Login
als_Latn als_Latn eng_Latn